Sådan vælger du den rigtige robotplæneklipper

Sponseret indhold – denne artikel præsenteres af Dreame

Mange vælger robotplæneklipper på samme måde, som man vælger en græsslåmaskine: Man kigger på antallet af kvadratmeter og finder en model, der passer til havens størrelse. Problemet er bare, at moderne robotplæneklippere er blevet så avancerede, at det tal kun fortæller en del af historien. To haver på 1.000 kvadratmeter kan være vidt forskellige opgaver. Den ene kan være en stor, åben plæne uden forhindringer, mens den anden kan være fyldt med træer, bede, smalle passager, havemøbler og niveauforskelle. Derfor giver det ofte bedre mening at starte et helt andet sted. Hvor kompleks er haven? Hvor kuperet er terrænet? Og hvor hurtigt vil du egentlig have plænen klippet (for mange brugere er det ligemeget, så længe haven bare holdes pæn løbende)? Når først de spørgsmål er besvaret, bliver det langt lettere at finde den rigtige robotplæneklipper.

Kvadratmeter er kun en del af ligningen

En af de mest almindelige misforståelser handler om de kvadratmeter, som producenterne oplyser. Hvis en robotplæneklipper eksempelvis er specificeret til 1.000 kvadratmeter, betyder det ikke nødvendigvis, at den kan klippe 1.000 kvadratmeter på en halv dag. I mange tilfælde er kapaciteten beregnet ud fra et helt døgns drift, hvor robotten løbende vender tilbage til ladestationen for at oplade og derefter fortsætter arbejdet. Hvis du ønsker, at plænen skal være færdigklippet på omkring 12 timer i stedet for 24, kan det derfor være nødvendigt at vælge en model med markant højere kapacitet end havens størrelse umiddelbart tilsiger.

For mange villaejere er det faktisk et mere relevant spørgsmål end det samlede antal kvadratmeter. Nogle ønsker, at robotten arbejder diskret om dagen og er færdig, inden familien skal bruge haven. Andre har kæledyr eller børn, som ofte opholder sig på plænen. I de tilfælde kan en kraftigere model give mere mening end en model, der på papiret lige akkurat matcher havens størrelse. Det handler ikke kun om, hvor stor haven er, men også om hvor hurtigt arbejdet skal udføres.

Hvor kompleks er haven?

Når størrelsen er på plads, kommer næste spørgsmål: Hvor kompliceret er haven egentlig? Har du en stor, åben græsplæne med få forhindringer, kan selv relativt enkle robotplæneklippere levere et flot resultat. Her handler opgaven mest om at køre systematisk og dække arealet effektivt.

Jo flere forhindringer der kommer ind i billedet, desto vigtigere bliver navigationssystemet. Træer, buske, blomsterbede, trampoliner, havemøbler og smalle passager stiller helt andre krav til robotten. Det samme gælder haver, der er opdelt i flere zoner eller har områder, som kun forbindes af smalle stier. Her bliver forskellen på de enkelte teknologier tydelig.

De enkleste modeller benytter typisk Line LiDAR, som giver et grundlæggende overblik over omgivelserne og fungerer godt i mindre og mere overskuelige haver. Næste niveau er 360-graders LiDAR, hvor robotten opbygger et mere detaljeret kort over haven og dermed kan navigere mere præcist. I de mest avancerede modeller kombineres LiDAR med kameraer og kunstig intelligens. Det giver robotten bedre muligheder for at identificere og klassificere objekter, så den lettere kan navigere omkring forhindringer uden at gå på kompromis med effektiviteten.

Terrænet kan være vigtigere end størrelsen

Det tredje spørgsmål bliver ofte overset, men kan være afgørende for oplevelsen i hverdagen. Hvor flad er haven?

Mange danske haver ser umiddelbart flade ud, men når robotten skal arbejde alene dag efter dag, bliver selv mindre skråninger og ujævnheder relevante. På en almindelig parcelhusgrund med begrænsede niveauforskelle vil en traditionel tohjulstrukket robot ofte være tilstrækkelig. Men hvis haven er kuperet, eller hvis der er områder, der bliver glatte efter regnvejr, kan firehjulstræk gøre en markant forskel.

De mest avancerede modeller kombinerer firehjulstræk med affjedring, hvilket forbedrer både stabilitet og fremkommelighed. Resultatet er ikke nødvendigvis et pænere klipperesultat på en perfekt græsplæne, men højere driftssikkerhed under vanskelige forhold. Hvis robotten ofte mister grebet eller sidder fast, hjælper det nemlig ikke meget, at den på papiret har en høj kapacitet.

Hurtig guide til valg af model

Havetype | Enkel have | Mellem kompleksitet | Kompleks have
Under 300 m² | MOVA ViAX300 | MOVA ViAX600 | MOVA LiDAX 1000 Ultra
300-600 m² | MOVA ViAX600 | MOVA LiDAX 1000 Ultra | MOVA LiDAX 1000 Ultra
600-1.500 m² | Dreame A1 Pro 2000 | Dreame A1 Pro 2000 | Dreame A3 AWD Pro 2500
1.500-5.000 m² | Dreame A3 AWD Pro 2500 | Dreame A3 AWD Pro 2500 | Dreame A3 AWD Pro 5000

Tabellen skal ses som et udgangspunkt og ikke som en facitliste. En have på 800 kvadratmeter med få forhindringer stiller helt andre krav end en have på samme størrelse med mange træer, skråninger og smalle passager. Derfor er det altid en god idé at tage både kompleksitet og terræn med i overvejelserne.

Hvilken model passer til hvilken have?

MOVA ViAX300 og ViAX600 er udviklet til de mindre og mere overskuelige haver, hvor fokus er på effektiv klipning frem for avancerede funktioner. Har man en traditionel parcelhushave med relativt få forhindringer, vil disse modeller ofte være et fornuftigt sted at starte.

MOVA LiDAX 1000 Ultra henvender sig til haver, hvor navigationen bliver vigtigere. Her giver den mere avancerede teknologi bedre muligheder for at håndtere flere zoner og flere forhindringer uden at gå på kompromis med effektiviteten. Det gør den interessant for mange moderne villahaver, hvor græsplænen sjældent består af ét stort, åbent område.

Dreame A1 Pro 2000 placerer sig som et stærkt valg til mellemstore og større haver, hvor der ønskes mere avanceret kortlægning og højere kapacitet. For mange vil den repræsentere et godt kompromis mellem pris, ydeevne og funktionalitet.

I toppen finder man Dreame A3 AWD-serien. Her kombineres 360-graders LiDAR, kameraer, firehjulstræk, affjedring og høj kapacitet i én samlet løsning. Det gør modellerne særligt interessante til store haver, komplekse grundplaner og udfordrende terræn, hvor mindre modeller kan komme til kort.

Se videopræsentationen af Dreame A3 AWD på YouTube hos vores venner hos Premium Gear DK her:

Tre typiske haver

Forestil dig først den klassiske parcelhushave på omkring 300 kvadratmeter. Græsplænen er forholdsvis åben, der er få træer, og terrænet er fladt. Her vil en model som MOVA ViAX300 eller ViAX600 ofte være mere end tilstrækkelig.

En flad, ukompliceret og afgrænset have er perfekt til MOVA Viax 300

I det næste eksempel kan vi tage en have på omkring 1.000 kvadratmeter med flere bede, enkelte træer og forskellige zoner. Her begynder navigationssystemet at få større betydning, og modeller som MOVA LiDAX 1000 Ultra eller Dreame A1 Pro 2000 vil typisk være mere oplagte valg.

Dreame A1 Pro leverer gode resultater på en større, og lidt mere kompliceret have.

Til sidst er der den store have med mange forhindringer, ujævnt terræn og skråninger. Her handler det ikke kun om at kunne klippe græsset, men også om at kunne gøre det stabilt og pålideligt hver eneste dag. I den type haver er Dreame A3 AWD Pro-serien udviklet med netop de udfordringer for øje.

Den nye Dreame A3 AWD Pro klarer selv stejle stigninger og masser af forhindringer i en stor have

Det vigtigste råd er derfor enkelt: Glem for et øjeblik antallet af kvadratmeter. Start i stedet med at se på haven som helhed. Hvor kompleks er den? Hvor kuperet er den? Og hvor hurtigt skal arbejdet udføres? Når de spørgsmål er besvaret, bliver det langt lettere at finde den robotplæneklipper, der passer bedst til netop din have.

Sådan vælger du den rigtige robotplæneklipper